MIRROR上CNN受訪騷流利英語 大表哥被爆就快結婚
MIRROR身在加拿大進行巡唱,繼早前接受FOX電視台訪問外,12子亦接受了CNN主播Julia Chatterley的訪問,而有關訪問於今日(4月18日)香港早上時間在CNN International頻道中播出。
MIRROR在受訪時除了介紹自己的出身,以及曲風等團隊資料外,他們亦回答了連串音樂以外的問題,其中Julia問道:「我唔問Fans唔會原諒我,你哋邊個拍緊拖?」Ian即搶先回應:「我哋有一個就快結婚喇!」眾人的目光都放在Stanley身上,並謂:「我有一段穩定嘅關係,係我入行前已經喺埋一齊。」
Julia其後問到團員之間可有拗撬,Edan表示:「講真我哋冇乜拗撬,但有時我哋會有唔同嘅意見,例如嚟緊我哋會出乜嘢歌,跳舞想跳邊種Style,係討論嘅情況比較多。」而Tiger亦表示,他與Jeremy是隊友之間的橋樑,如果真有拗撬,就會充當和事佬,Jeremy亦指二人有時都會採取沉默的方式,以免火上加油。其實MIRROR 12子都有自己一個WhatsApp Group,當被問及誰最少在Group內回應,Stanley即大爆:「Jer!佢成日都唔覆Message。」
《Rumours》與《Day 0》推出後,MIRROR在海外有更多人認識,被問到想跟美國或英國哪位歌手合作,AK即自爆很愛Usher,而且更即場示愛,道:「Usher,希望可以同我哋合作啦!多謝你。」Stanley則揀Bruno Mars,他說:「佢唔單只唱得好,跳舞亦十分出色。」不少隊員如姜濤及Anson Lo都揀Taylor Swift,而Tiger則鍾情Band Sound,並說:「我想同Band合作,例如Bon Jovi,可以同一啲類似嘅Rock Band合作就好了。」